b"\n_START_ARTICLE_\nRosa Villacast\xc3\xadn S\xc3\xa1nchez\n_START_SECTION_\nBiografia\n_START_PARAGRAPH_\nLa seva carrera professional comen\xc3\xa7a al Diario Pueblo, on va treballar entre 1970 i 1983 com a periodista especialitzada en cr\xc3\xb2nica parlament\xc3\xa0ria._NEWLINE_M\xc3\xa9s tard passaria al Diario Ya\xc2\xa0i a les revistes Intervi\xc3\xba i Panorama.\xc2\xa0Tamb\xc3\xa9 es comen\xc3\xa7ar\xc3\xa0 a col\xc2\xb7laborar en diferents programes de\xc2\xa0r\xc3\xa0dio a Antena 3 R\xc3\xa0dio._NEWLINE_A partir de 1989 comen\xc3\xa7a a interessar-se pels assumptes de l'anomenada premsa rosa, incorporant-se a la redacci\xc3\xb3 de la revista Diez minutos. Quatre anys despr\xc3\xa9s d\xc3\xb3na el salt a televisi\xc3\xb3 de la m\xc3\xa0 de Mar\xc3\xada Teresa Campos, en convertir-se en una de les col\xc2\xb7laboradores habituals del seu programa Pasa la vida a\xc2\xa0Televisi\xc3\xb3 espanyola, compartint secci\xc3\xb3 amb la tamb\xc3\xa9 periodista Carme Rigalt._NEWLINE_L'any 1990 va protagonitzar una portada al\xc2\xa0Diari \xc2\xa0Ya\xc2\xa0que va resultar falsa: un article de Rosa Villacast\xc3\xadn assegurava que Amparo Mu\xc3\xb1oz\xc2\xa0era a la vora de la mort degut a ser portadora del virus de la Sida, fet que l'actriu va desmentir amb an\xc3\xa0lisis m\xc3\xa8diques al programa de Juli\xc3\xa1n Lago\xc2\xa0La m\xc3\xa0quina de la verdad._NEWLINE_L'any\xc2\xa01996\xc2\xa0cont\xc3\xadnua amb Mar\xc3\xada Teresa Campos a Dia a dia, un nou programa a\xc2\xa0Telecinco. Un any m\xc3\xa9s tard, a la temporada 1997-1998, fitxa per Antena 3\xc2\xa0que li confia un nou programa, en el qual comparteix presentaci\xc3\xb3 amb Ana Rosa Quintana: Extra Rosa, un espai sobre cr\xc3\xb2nica social._NEWLINE_L'any 1999 la cadena li ofereix fer-se c\xc3\xa0rrec del magazine matinal Las ma\xc3\xb1anas de Rosa.\xc2\xa0L'espai no va poder amb la compet\xc3\xa8ncia que des de Telecinco li feia Mar\xc3\xada Teresa Campos i va ser retirat tan sols dos mesos despr\xc3\xa9s de la seva estrena. Immediatament s'integra com a col\xc2\xb7laboradora i comentarista al programa d'Ana Rosa Quintana\xc2\xa0Sabor a ti\xc2\xa0(1999-2004)._NEWLINE_Despr\xc3\xa9s de conduir el programa de debat Grandiosas (2001), a\xc2\xa0Telecinco al costat de Lolita Flores i Belinda Washington\xc2\xa0(que no va aconseguir el suport de l'audi\xc3\xa8ncia), torna a Antena 3 on ha continuat col\xc2\xb7laborant en diferents programes, i ha presentat al costat d'Olga Marset el magazine La vida es rosa (2005) a la franja de tarda._NEWLINE_A la temporada 2006-2007 treballa al programa Las ma\xc3\xb1anas de Cuatro, al costat de Concha Garc\xc3\xada Campoy i des de setembre de 2007 ho fa en el magazine d'Antena 3 A 3 bandas. En 2012-2013 va fitxar per la 1 de TVE, amb el programa +Gente._NEWLINE_Va ser tamb\xc3\xa9 col\xc2\xb7laboradora habitual de la Cadena SER entre 1998 i 2008 i va intervenir al programa La Ventana. Des de setembre de 2008 col\xc2\xb7labora al programa Queremos hablar, de Punto Radio, presentat per Ana Garc\xc3\xada Lozano._NEWLINE_Assenyalar com a dada d'inter\xc3\xa8s que \xc3\xa9s n\xc3\xa9ta de Francisca S\xc3\xa1nchez del Pozo, l'\xc3\xbaltima esposa del poeta nicarag\xc3\xbcenc Rub\xc3\xa9n Dar\xc3\xado._NEWLINE_En 2013-2014 col\xc2\xb7labora al programa dels dissabtes de Telecinco, Abre los ojos... y mira presentat per Emma Garc\xc3\xada._NEWLINE_En 2015 s'incorpora com tertuliana al programa Amigas y conocidas\xc2\xa0(La 1) presentat per In\xc3\xa9s Ballester."